Diari Oficial de la Generalitat Valenciana


Sumari del DOGV 3916, del 12-01-2001 (2001/15)

RESOLUCIÓ de 28 de desembre de 2000, del conseller de Cultura i Educació, per la qual es reconeix la Col·lecció Museogràfica Permanent Torres Sala de València com a museu de la Comunitat Valenciana, amb la denominació Museu Valencià d'Història Natural.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/15


Data del document
:   28-12-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * València
    * museu
    * legislació

RESOLUCIÓ de 28 de desembre de 2000, del conseller de Cultura i Educació, per la qual es reconeix la Col·lecció Museogràfica Permanent Torres Sala de València com a museu de la Comunitat Valenciana, amb la denominació Museu Valencià d'Història Natural. [2001/15]
  
Vista la documentació presentada per la Fundació Entomològica Torres Sala de València sol·licitant el reconeixement de la Col·lecció Museogràfica Permanent Torres Sala de València com a museu de la Comunitat Valenciana, amb la denominació Museu Valencià d'Història Natural. Tenint en compte que l'esmentada Col·lecció Museogràfica reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de Museus i Col·leccions Museogràfiques Permanents de la Comunitat Valenciana.
  
Vistos els informes favorables del Servei de Patrimoni Arqueològic, Etnològic i Històric i del Servei Jurídic i a proposta de la Direcció General de Promoció Cultural i Patrimoni Artístic, de 19 de desembre de 2000, resolc:
  
Primer
  
Reconéixer la Col·lecció Museogràfica Permanent Torres Sala de València com a museu de la Comunitat Valenciana, amb la denominació Museu Valencià d'Història Natural, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i l' Ordre de 6 de febrer de 1991 de la Conselleria de Cultura, Educació i Ciència.
  
Segon
  
Publicar la present resolució en el Diari Oficial de la Generalitat Valenciana.
  
Tercer
  
Segons el que disposa l'article 13 de l'esmentada Ordre, la Conselleria de Cultura i Educació podrà anul·lar el present reconeixement del Museu si es deixen de complir alguns dels requisits exigits en l'Ordre.
  
Quart
  
Contra esta resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes comptador des de l'endemà de la publicació.
  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació.